Document ID: 32007R0963

KOMMISSIONENS FORORDNING (EF) Nr. 963/2007
af 14. august 2007
om gennemførelse af Rådets forordning (EF, Euratom) nr. 58/97 for så vidt angår de undtagelser, der skal indrømmes i forbindelse med statistik over erhvervsstrukturer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF, Euratom) nr. 58/97 af 20. december 1996 om statistik over erhvervsstrukturer (1), særlig artikel 12, nr. x), og
ud fra følgende betragtninger:
(1)
Ved forordning (EF, Euratom) nr. 58/97 er der fastlagt en fælles ramme for udarbejdelse af fællesskabsstatistikker over udgifter til miljøbeskyttelse samt over pensionskassers struktur, aktiviteter, resultater og konkurrenceevne.
(2)
I henhold til artikel 11 i forordning (EF, Euratom) nr. 58/97 kan der i overgangsperioderne indrømmes undtagelser fra bestemmelserne i bilagene til denne forordning. I overensstemmelse med afsnit 10 i bilag 2 og afsnit 10 i bilag 7 til nævnte forordning kan overgangsperioderne for visse variablers vedkommende forlænges med yderligere en periode.
(3)
Ved Kommissionens forordning (EF) nr. 1667/2003 (2) indrømmedes medlemsstaterne undtagelser i en overgangsperiode for referenceårene 2001-2004 for så vidt angår statistikkerne over udgifterne til miljøbeskyttelse og for referenceårene 2002-2004 for så vidt angår statistikkerne over pensionskasser.
(4)
Nogle medlemsstater har anmodet om, at der i en forlænget overgangsperiode for referenceårene 2005-2008 indrømmes dem undtagelser fra visse bestemmelser i bilag 2 til forordning (EF, Euratom) nr. 58/97 for så vidt angår variabel 21 12 0 og 21 14 0 med henblik på at indføre de nødvendige dataindsamlingssystemer eller tilpasse de eksisterende systemer, således at forordningens bestemmelser vil være opfyldt ved udløbet af overgangsperioden.
(5)
Flere medlemsstater har anmodet om, at der i en forlænget overgangsperiode for referenceårene 2005-2007 indrømmes dem undtagelser fra visse bestemmelser i bilag 7 til forordning (EF, Euratom) nr. 58/97 for så vidt angår pensionskasser med henblik på at indføre de nødvendige dataindsamlingssystemer eller tilpasse de eksisterende systemer, således at forordningens bestemmelser vil være opfyldt ved udløbet af overgangsperioden.
(6)
Det synes berettiget at indrømme disse undtagelser, da medlemsstaternes anmodninger er foranlediget af et legitimt behov for at fortsætte tilpasningen af deres dataindsamlingssystemer.
(7)
Foranstaltningerne i denne forordning er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
Der indrømmes undtagelser fra variabel 21 12 0 og 21 14 0 i afsnit 4 i bilag 2 til forordning (EF, Euratom) nr. 58/97 for referenceårene 2005-2008 som anført i bilag I til nærværende forordning.
Artikel 2
Der indrømmes undtagelser fra listen over variabler i afsnit 4 i bilag 7 til forordning (EF, Euratom) nr. 58/97 for referenceårene 2005-2007 som anført i bilag II til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. august 2007.

Labels: 4
19
20
0
15